**A 104. sorszámú Természetvédelmi munkatárs megnevezésű szakképesítés szakmai és vizsgakövetelménye**

**AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 32 850 01

1.2. Szakképesítés megnevezése: Természetvédelmi munkatárs

1.3. Iskolai rendszerű szakképzésben a szakképzési évfolyamok száma: -

1.4. Iskolarendszeren kívüli szakképzésben az óraszám: 320-480

**EGYÉB ADATOK**

2.1. A képzés megkezdésének feltételei: iskolai előképzettség vagy bemeneti kompetenciák teljesítése

2.1.1. Iskolai előképzettség: alapfokú iskolai végzettség

2.1.2. Bemeneti kompetenciák: iskolai előképzettség hiányában a képzés megkezdhető a 3. mellékletében a környezetvédelem szakmacsoportra meghatározott kompetenciák birtokában.

2.2. Szakmai előképzettség: -

2.3. Előírt gyakorlat: -

2.4. Egészségügyi alkalmassági követelmények: nem szükségesek

2.5. Pályaalkalmassági követelmények: -

2.6. Elméleti képzési idő aránya: 60%

2.7. Gyakorlati képzési idő aránya: 40%

2.8. Szintvizsga: -

2.9. Az iskolai rendszerű képzésben az összefüggő szakmai gyakorlat időtartama: -

**3. PÁLYATÜKÖR**

**3.1. A szakképesítéssel legjellemzőbben betölthető munkakörök, foglalkozások**

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítéssel betölthető munkakörök** |
| 3.1.2. | 9331 | Egyszerű mezőgazdasági foglalkozású | Mezőgazdasági szakmunkás |
| 3.1.3. | Kertészeti kisegítő |
| 3.1.4. | Kaszáló |
| 3.1.5. | Kazalozó |
| 3.1.6. | Csordás, gulyás, pásztor |
| 3.1.7. | 9332 | Egyszerű erdészeti, vadászati és halászati foglalkozású | Erdei melléktermékgyűjtő, és -hasznosító |
| 3.1.8. | Erdeitermés-gyűjtő |
| 3.1.9. | Gombaszedő |
| 3.1.10. | 4224 | Ügyfél- (vevő) tájékoztató | Ügyféltájékoztató |

**3.2. A szakképesítés munkaterületének rövid leírása**

A természetvédelmi munkatárs feladata a természetvédelemi őrszolgálat, a természetvédelmi területek fenntartása, az élőhely-rekonstrukcióval érintett területek, az ökoturizmus, környezeti nevelés, valamint a környezeti tényezők indikációjának területén megfelelő biológiai-, ökológiai-, ügyviteli-, információs és kommunikáció technikai elméleti és gyakorlati ismeretek elsajátítása, a természetvédelemmel és környezeti neveléssel kapcsolatos tevékenységek ismerete, elvégzése.

A szakképesítéssel rendelkező képes:

**-** mérések, méréssorozatok precíz kivitelezését végrehajtani,

**-** a természetvédelmi szempontból jelentőséggel rendelkező fajokat felismerni,

**-** adatrögzítés során informatikai eszközöket kezelni,

**-** munkájával kapcsolatos dokumentációt kitölteni,

**-** egyszerű terület-, talajművelő és növényvédelmi eszközöket, kéziszerszámokat használni, kezelni,

**-** a növényvédelmi, állategészségügyi, területkezelési munkák biztonsági szabályait ismerni és alkalmazni,

**-** munkavédelmi előírásokat betartani,

**-** az ökoturisztikai és az animátori tevékenységeket ismerni és alkalmazni,

**-** kapcsolatot tartani.

**3.3. Kapcsolódó szakképesítések**

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | - | - | - |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 11624-16 | Természetvédelmi alapok |

**5. VIZSGÁZTATÁSI KÖVETELMÉNYEK**

**5.1. A komplex szakmai vizsgára bocsátás feltételei:**

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

**5.2. A modulzáró vizsga vizsgatevékenysége és az eredményesség feltétele:**

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 11624-16 | Természetvédelmi alapok | írásbeli, gyakorlati |

A szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

**5.3. A komplex szakmai vizsga vizsgatevékenységei és vizsgafeladatai:**

**5.3.1. Gyakorlati vizsgatevékenység**

A.) A vizsgafeladat megnevezése: **Felismerés**

Vizsgafeladat ismertetése: a feladat során a tanulóknak a kiadott lista alapján a vizsgára összeállított kollekciókban megadott növényeket, állatokat, kőzeteket kell felismerniük. A kollekciókban legalább 20, de legfeljebb 30 felismerési anyagnak kell szerepelnie.

A vizsgafeladat időtartama: 20 perc

A vizsgafeladat aránya: 15%

B) A vizsgafeladat megnevezése: **Szakmai gyakorlati feladatok**

Vizsgafeladat ismertetése: A vizsgázónak a Természetvédelmi munkatárs szakterületének megfelelő gyakorlati feladatot kell megoldani. Ezek az alábbi területekből kerülnek kiválasztásra: meteorológiai, egyszerű vízminőségi (fizikai, kémiai) mérések; talajvizsgálat, gyep és erdőtársulások diagnosztikus felvételezése; természetvédelemmel kapcsolatos nyilvántartási és adminisztrációs munkák; erdészeti-, gyepgazdálkodási feladatok; extenzív állattartási feladatok.

A vizsgafeladat időtartama: 45 perc

A vizsgafeladat aránya: 25%

**5.3.2. Központi írásbeli vizsgatevékenység**

A vizsgafeladat megnevezése: **Szakmai írásbeli**

A vizsgafeladat ismertetése: a vizsgafeladat során a vizsgázóknak központilag kiadott feladatlapot kell megoldaniuk.

A feladatlapon szereplő feladatok kérdések formájában felölelik a 4. Szakmai követelmények pontban megadott természetvédelmi alapok modul egészét.

A vizsga időtartama: 120 perc

A vizsgafeladat aránya: 30%

**5.3.3. Szóbeli vizsgatevékenység**

A vizsgafeladat megnevezése: **Komplex szóbeli**

A vizsgafeladat ismertetése: a szóbeli vizsgatevékenység központilag összeállított vizsga kérdései a 4. Szakmai követelmények pontban megadott témakörök mindegyikét tartalmazzák.

A vizsga időtartama: 15 perc (felkészülési idő 30 perc)

A vizsgafeladat aránya: 30%

**5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok: -**

A szakképesítéssel kapcsolatos előírások a http://nive.hu/ weblapon érhetők el a Vizsgák menüpont alatt.

**5.5. A szakmai vizsga értékelésének a szakmai vizsgaszabályzattól eltérő szempontjai:**

Ha a vizsgázó, a gyakorlati vizsgán súlyosan megsérti a balesetelhárítási szabályokat, és ezzel saját, vagy mások testi épségét veszélyezteti, akkor a vizsgát azonnal meg kell szakítani, és a vizsgázó a gyakorlati vizsgájára elégtelen osztályzatot kap.

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Meteorológiai mérőeszközök |
| 6.3. | Ökológiai mérőkofferek |
| 6.4. | Határozók |
| 6.5. | Talaj és vízmintavételi eszközök |
| 6.6. | Kommunikációs eszközök, informatikai eszközök |
| 6.7. | Szertári makettek, modellek |
| 6.8. | Növényi, állati, gomba, vadnyom preparátumok, gyűjtemények, határozáshoz és preparáláshoz szükséges eszközök (mikroszkópok, lupék, szikék, csipeszek, feszítő és préselő eszközök stb.) |
| 6.9. | Gyakorlati képzési helyek megközelítését szolgáló eszközök |
| 6.10. | A szakmai gyakorlatokhoz és elméleti órákhoz szükséges oktatási helyek és oktatástechnikai eszközök |
| 6.11. | A szakmai gyakorlatokhoz és elméleti órákhoz szükséges oktatástechnikai eszközök |
| 6.12. | Kéziszerszámok (erdészeti, mezőgazdasági) |
| 6.13. | Keresőtávcsövek, spektívek |
| 6.14. | Kép és hangrögzítő eszközök |
| 6.15. | GPS |
| 6.16. | Természetvédelmi kezelés eszközei |
| 6.17. | Laborfelszerelés |
| 6.18. | Természetvédelmi hatósági és tájékoztató táblák |
| 6.19. | Munkaruha, védőruha |

**7. EGYEBEK**